**anotimpul pierdut**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anotimpul pierdut

regăsesc un verde viu în ochii iubitei mele

cu trupul subțire de căprioară

tresaltă izvorul la oglindirea chipului tău

în palma mea pitită o rază de soare

modelează din aur inel de logodnă

inima mea se revarsă în inima ta

Iubito

ca un râu legănat pe undele iubirii

a înmugurit dragostea în sufletul nostru

nu mai credem în toamnă

frunzele-s trandafirii care plâng cu lacrimi de-osândă

aleea pustie renaște din nou

ne oprim sub ramuri de primăvară

am renăscut si noi odată cu anotimpul pierdut

si-am înțeles valoarea fiecărei clipe

arde-n lăuntrul iubirii o făclie aprinsă de noi

miroase a mentă si a busuioc

Iubito

îți pun pe deget inel incrustat cu sentimente

vino să le trăim împreună

M Horlaci. 13/11/16.